open-index/open-wikipedia-markdown huggingface dataset:
Լաքլան Ուոթսոն

**Լաքլան Ուոթսոն**, ի ծնե՝ **Ռայլի Ուոթսոն** (, ), ամերիկացի դերասան։ 2018 թվականին առաջնելույթել է Նեթֆլիքսի «Սաբրինայի սարսափազդու արկածները» սերիալում։ Ուոթսոնը Հոլիվուդի ոչ-բինարային ամենաերիտասարդ դերասաններից մեկն է։

## Վաղ տարիներ
Ուոթսոնը մեծացել է Հյուսիսային Կարոլինայի Ռոլի քաղաքում։ 2018 թվականին ստացել է ավագ դպրոցն ավարտելը հաստատող վկայական։

## Գործունեություն
Ուոթսոնը սկսել է «Burning Coal Theatre-ում դերեր մարմնավորել դեռևս մանուկ հասակից, որտեղ աշխատել էր նրա մայրը։ Նա բավականին նկատելի է դարձել «Եռանկյունի» թատրոնի բեմում, ինչի շնորհիվ նրան հաջողվել է էպիզոդիկ դերեր ստանալ «Նեշվիլ» և «Չափազանց գեղեցիկ» հեռուստատեսային շոուներում։ 2015 թվականին հանդես է եկել «Raleigh Little Theatre»-ում՝ ելույթ ունենալով Ուիլյամ Շեքսպիրի «Ոչնչից շատ աղմուկ» ներկայացման մեջ։

2016 թվականին Ուոթսոնը մշտական դեր է ստացել Նեթֆլիքսի «Սաբրինայի սարսափազդու արկածները» սերիալում՝ այնտեղ հայտնվելով համազգային քասթինգի միջոցով, որտեղ իր ձայնագրությունն ուղարկել էր ժապավենի վրա։ Ուոթսոնը մարմնավորել է Թեո Փաթնեմ (ավելի վաղ՝ «Սյուզի») անվամբ տրանսգենդեր տղայի։ Նա հայտարարել է, որ իր անձնական փորձն օգտագործել է կերպարը ձևավորելու և սյուժեն գրելու վրա ազդեցության համար՝ հանդիսատեսի արձագանքը հասկանալու համար։ Սերիալում առաջնելույթի ժամանակ Ուոթսոնը եղել է Հոլիվուդի ոչ-բինարային ամենաերիտասարդ դերասաններից մեկը։

## Անձնական կյանք
Ուոթսոնը ոչ-բինարային և պանսեքսուալ է, իր սեռը որոշելու համար չի գործածում դերանուններ։ Ծննդյան ժամանակ ունենալով իգական սեռ՝ նա կրծքի հեռացման վիրահատություն է կատարել։

Ֆեմինիստ է։

2018 թվականի նոյեմբերին Ուոթսոնը Նեթֆլիքսում ելույթ է ունեցել. «Ես ուզում եմ, որ դուք իմանաք. այն մասին, թե ինչպես լինել ոչ-բինարային», որտեղ իր սեռային նույնականությունը քննարկել է ոչ-բինարային այլ հայտնի մարդկանց՝ Ջեյքոբ Թոբիայի, Լիվ Հյուսոնի և Շիվա Ռայհանդանիի հետ։

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ֆեմինիստներ
Կատեգորիա:Ապրիլի 12 ծնունդներ
Կատեգորիա:Ապրող անձինք
Կատեգորիա:Թատրոնի դերասաններ
Կատեգորիա:Պանսեքսուալներ
Ռաբաթ (Մալթա)

**Ռաբաթ** (մալթայերեն՝ **Ir-Rabat**, պատմական անվանումը՝ *Rabato della Notabile*, լրիվ անվանումը՝  *Ռիբթ ալ Ֆաթհ*, բառացի թարգմանությամբ՝ «*հաղթանակի ավան*»), քաղաք Մալթայում, այդ երկրի նախկին մայրաքաղաք Մդինայի մոտ։ 2014 թվականի մարտի 31-ի տվյալներով ունեցել է 11.497 բնակիչ։

Ռաբաթի քաղաքային խորհուրդը կառավարում է նաև մերձակա Բահրիա ավանը։

## Ստուգաբանություն
*Ռաբաթ*ը արաբերեն բառ է, որ նշանակում է *քաղաքային պարսպից (*medina*) դուրս գտնվող բնակավայր*։

## Ուշագրավ հուշարձաններ
### Սուրբ Պողոսի քարանձավ
Ռաբաթում է գտնվում սուրբ Պողոսի հետ առնչվող կարևորագույն հուշարձաններից մեկը՝ այն քարանձավը, որտեղ, ըստ ավանդազրույցի, ապրել է նա Մալթայում գտնված ժամանակ՝ դեպի Հռոմ իր ճանապարհորդությունը շարունակելուց առաջ։

### Քույր քաղաքներ
Ռաբաթը բարեկամական սերտ կապեր է հաստատել իտալական Սանտա Մարիա դի Լիկոդիա քաղաքի հետ։

## Սպորտ
Ռաբաթում է գտնվում «*Ռաբաթ Այաքս*» ֆուտբոլային ակումբի մարզական հանգրվանը։

## Ուշագրավ փաստեր
* Սթիվեն Սփիլբերգի «*Մյունխեն*» (*Munich*) և Էրիկ Կարսոնի «*Սև արծիվ*» («*Black Eagle* ») ֆիլմերի զգալի մասը նկարահանվել է Ռաբաթում։

## Պատկերասրահ

Sudika RabatM Main square.jpg|Գլխավոր հրապարակը
Image:Santuario di San Giuseppe.jpg|Սբ. Հովսեփ եկեղեցին
Traffic circle Rabat Malta 2009.JPG|Հրապարակներից մեկը
Image:100 2494a.jpg|Կենտրոնի փողոցներից մեկը սբ. Հովսեփի տոնի նախօրյակին
Rabat 1-2.jpg|Սբ. Պողոս եկեղեցին
Sudika RabatM St. Paul Catacombs 1.jpg|Սբ. Պողոսի քարանձավը
Jedna z uliczek w Rabacie.JPG|Քաղաքի փողոցներից մեկը
Domy przy Is-Saqqajja.JPG|Is-Saqqajja փողոցը
Sudika RabatM Main square.jpg|
Rabat 2.jpg|Սբ. Պողոսի արձանը
Malta - Mdina - Wesgha tal-Muzew - Domus Romana out 01 ies.jpg|Հինհռոմեական տաճարի ավերակները
Church of St Mark, Rabat.JPG|Սուրբ Մարկոս եկեղեցին


## Ծանոթագրություններ

## Արտաքին հղումներ
*Ռաբաթի տեղական խորհուրդ 

Կատեգորիա:Մալթայի բնակավայրեր
Կատեգորիա:Մալթայի քաղաքներ
Ճգնավորի քարանձավ

**Ճգնավորի քարանձավ**, քարանձավ Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի մոտ։ Խորհրդային ժամանակաշրջանում գտնվում էր լավ վիճակում։

## Տեղադրություն
Քարանձավը գտնվում է Քամու ձորի ձորաբերանին՝ Սուրբ Ամենափրկիչ վանքից դեպի հյուսիս։

## Պատմություն
Ճգնավորի քարանձավը թվագրվում է մ․թ․ա․ 3-րդից 1-ին հազարամյակներին։ Հին դարերում օգտագործվել է որպես բնակատեղի։ Մինչև Ջուղայի տեղահանությունը՝ հայերի համար ծառայել է որպես թաքստոց։

## Տես նաև
* Ջուղա քաղաք
* Սուրբ Ամենափրկիչ վանք
* Սուրբ Ամենափրկիչ վանքի գերեզմանատուն
* Կրեկաճատուն քարանձավ

## Ծանոթագրություններ

Կատեգորիա:Ջուղա քաղաք
Կատեգորիա:Օրդուբադի շրջանի վանքեր և եկեղեցիներ
Կատեգորիա:Ադրբեջանի քարանձավներ
Կատեգորիա:Մատուռներ
Աջա Նաոմի Քինգ

**Աջա Նաոմի Քինգ** (, ), ամերիկացի դերասանուհի, որն առավել հայտնի է ABC-ի «Ինչպես խուսափել սպանության համար պատժից» սերիալում խաղացած Միքայելա Փրաթի դերով։

## Կյանք և կարիերա
Քինգը ծնվել և մեծացել է Կալիֆոռնիա նահանգի Լոս Անջելես քաղաքում։ Կալիֆոռնիայի համալսարանում ստացել է արվեստի բակալավրի աստիճան և ավարտել է Եյլի համալսարանը, որտեղ խաղացել է բազմաթիվ թատերական բեմադրություններում, ապա նկարահանվել է մի շարք կարճամետրաժ ֆիլմերում, ինչը նրան դերեր է բերել «Կապույտ արյուն» և «Շահագրգիռ անձ» հեռուստասերիալներում։

2012 թվականին Քինգը ստացել է The CW հեռուստաալիքի «Բժիշկ Էմիլի Օուենս» սերիալի գլխավոր դերերից մեկը, որը փակվել է առաջին եթերաշրջանից հետո։ Ապա նկարահանվել է «Սոխային նորությունների կայսրություն» կատակերգական պիլոտում, «Չորս» անկախ ֆիլմում կանացի դերի կատարման համար արժանացել է քննադատների գովասանքին։ 2014 թվականին նկարահանվել է ABC-ի «Սև արկղ» սերիալում։ Ավելի ուշ Քինգը ստացել է ABC-ի Շոնդա Ռայմսի «Ինչպես խուսափել սպանության համար պատժից» սերիալի գլխավոր դերերից մեկը։ 2015 թվականին ստացել է «Ազգի ծնունդը» պատմական կինոֆիլմի (որը հիմնված էր 1831 թվականի Նեթ Թյորների ղեկավարությամբ ստրուկների ապստամբության վրա) գլխավոր կանացի դերը։ Ֆիլմում նաև ներգրավված են եղել Նեյթ Պարկերը, Օնժանյու Էլիսը, Արմի Համերը և Գեբրիել Յունիոնը։

## Ֆիլմագրություն

## Ծանոթագրություններ

Կատեգորիա:1985 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Եյլի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:Լոս Անջելես քաղաքում ծնվածներ
Կատեգորիա:Հունվարի 11 ծնունդներ
I Want You To Know

**I Want You To Know** (), ռուս-գերմանացի դիջեյ Զեդի և ամերիկացի դերասանուհի և երգչուհի Սելենա Գոմեսի երգը, դիջեյի «True Colors» ալբոմի համար։ Երգը գրվել է Զեդի, Ռայան Թեդերի (OneRepublic խմբի անդամ) և Քեվին Դրյուրի (KDrew) կողմից։ Երգը թողարկվել է 2015 թվականի փետրվարի 23-ին։ Երաժշտական քննատադների կողմից սինգլն արժանացել է դրական կարծիքների, ինչպես նաև գրավել է բարձր հորիզոնականներ՝ հիթ-շքերթներում։

## Նկարագրություն
Երգը գրվել է Զեդի, Ռայան Թեդերի և Քեվին Դրյուի կողմից։ Անտոնն ու Ռայանը արդեն աշխատել են դիջեյի «Clarity» ալբոմի՝ հիմնականում «Lost In Sea» երգի վրա։ Թեդերը զանգում է Զեդին, երբ նրա մեջ նոր երգ ստեղծելու գաղափար է առաջանում։ Գոմեսն ու Զասլավսկին առաջին անգամ հանդիպել են 2014 թվականի դեկտեմբերի 4-ին և այդ նույն օրը երգչուհին հայտարարել է, որ նրանք միասին աշխատելու են։ Ռայանը, մեկնաբանելով երգը, ասել է. «Զեդը ոչնչացրել է նրան»։

## Ընդունում
*Music Time*-ը երգը մեկնաբանել է հետևյալ կերպ.

*Inquisitr*-ը երգն անվանել է « խանդավառ՝ հաշվի առնելով ողջ գովազդը»։ **Idolator**-ը սինգլի մասին խառը կարծիքներ է հայտնել.

## Դիրքերը հիթ-շքերթներում
Թողարկումից երկու օր անց երգը Billboard սթրիմինգային պարային հիթ-շքերթում զբաղեցրել է 6-րդ, իսկ փոփ-պարային հիթ-շքերթում՝ 9-րդ հորիզոնականը։ Մարտի 14-ին երգը առաջնաելույթ է կատարել Billboard Hot 100 հիթ-շքերթի 17 -րդ հորիզոնականում։ Երգը գրավել է լավ հորիզոնականներ և մնացել է Hot 100-ի Թոփ-30-ում՝ մի քանի ամիս շարունակ։ 2015 թվականի հուլիսին ԱՄՆ-ի տարածքում վաճառվել է սինգլի ավելի քան 500.000 օրինակ։ Երգն ստացել է նաև ոսկե հավաստագրումներ Ավստրալիայում, Իտալիայում և Շվեդիայում։

## Երաժշտական տեսահոլովակ
Հոլովակը թողարկվել է 2015 թվականի մարտի 10-ին՝ VEVO-ով։ Ռեժիսորը եղել է Բրենթ Բոնակորսոն, իսկ հաստատողը՝ Էնթոնի Չիրկոն։ Զեդն ասել է. «Դա կլինի 70-ական թվականների սեքսուալ տեսահոլովակ՝ տարատեսակ էֆեկտներով։ Զիլ է»։ Տեսահոլովակում ցուցադրված է, թե ինչպես է Գոմեսը պարում ակումբում, իսկ Անտոնը հայտնվում է հոլոգրաֆիայի տեսքով։

## Պարգևներ և անվանակարգեր

## Երգացանկ
* **Սովորական բեռնում**
# «I Want You to Know» (Սելենա Գոմեսի հետ համատեղ) — 3:58

* **Սովորական բեռնում — ռեմիքսներ**
# «I Want You to Know» (Fox Stevenson Remix) — 3:44
# «I Want You to Know» (Marc Benjamin Remix) — 4:57
# «I Want You to Know» (ESSIGI Future House Remix) — 6:15

## Հիթ-շքերթներ

## Ծանոթագրություններ

Կատեգորիա:2014 երգեր
Կատեգորիա:2015 սինգլներ
Կատեգորիա:Սելենա Գոմեսի երգեր
Կատեգորիա:Սինգլներ այբբենական կարգով
Գլուխ 27

**«Գլուխ 27»** (), 2007 թվականի ամերիկյան կենսագրական դրամա։

## Սյուժե
1980 թվականի դեկտեմբերի 8-ին սպանվել է հանրահայտ Բիթլզ խմբի նախկին անդամ Ջոն Լենոնը։ Նրա՝ «Դակոտայում» գտնվող տան մոտ Մարկ Չեփմենը ատրճանակի 5 փամփուշտ է արձակել երգչին։ Ֆիլմը պատմում է երաժշտի կյանքի վերջին րոպեների և սպանողի մասին։ Ողբերգությունից մի քանի օր առաջ Չեփմենի հոգեկան վիճակը շեշտակի վատթարանում է, նրան ավելի ու ավելի է նյարդայնացնում «Դակոտայի» մոտ հավաքվող երկրպագուների վարքը։ Սպանելով երգչին՝ նա մնում է սպասելու ոստիկանությանը՝ ընթերցելով Ջերոմ Դեյվիդ Սելինջերի «Տարեկանի արտում՝ անդունդի եզրին» վեպը։

## Դերերում

## Քննադատություն
Ֆիլմը կինոքննադատների կողմից ստացել է բացասական կարծիքներ։ «Rotten Tomatoes» կայքում ֆիլմի վարկանիշը 19% է, ըստ 48 գրախոսությունների միջին բալը 10-ից 3,9։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կանադական ֆիլմեր
Կատեգորիա:2007 դրամա ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Բիթլզ
Կատեգորիա:Կանադական դրամա ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Պատմական ֆիլմեր
Կատեգորիա:Քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980 թվականին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Ջուղայի քաղաքային բաղնիք

**Ջուղայի քաղաքային բաղնիք**, պատմամշակութային արժեք ներկայացրած քաղաքային բաղնիք ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն Ջուղա քաղաքում։ Ներկայում ավերված է։

## Տեղադրություն
Քաղաքային բաղնիքը գտնվել է Ջուղայի աշխարհահռչակ քաղաքային գերեզմանատան և Արաքս գետի ափամերձ տարածքի շրջակայքում։

## Պատմություն
Բաղնիքն ամենայն հավանականությամբ կառուցվել է 16-րդ դարում, քանի որ տարածված ավանդության համաձայն այն վերագրվում է Ջուղայի քաղաքապետ խոջա Խաչիկին։

1875 թվականին կատարած իր ճանապարհորդության ժամանակ հուշարձանը նկարագրել է Քաջբերունին՝ պատկերելով նաև բաղնիքի հորինվածքը։

## Նկարագրություն
Քաղաքային բաղնիքը ունեցել է բավականին հետաքրքիր հորինվածք։ Կառուցվել է կրաշաղախով։ Գմբեթավոր բաղնիքի նախասրահը երեք դռնով բացվել է դեպի Արաքս գետը։ Նախասրահը միակ կամարաձև դռնով միացված է եղել կամարակապ շեմին, որի ծայրում եղել են փոքր սենյակներ։ Դրանք հավանաբար ծառայել են հագուստը փոխելու համար։ Շեմից եղել է մուտք դեպի կամարակապ լողարանի մեծ սենյակ, որի գմբեթի վրա եղել են փոքրիկ պատուհաններ։ Լողարանի անկյուններում եղել են փոքրիկ կամարակապ սենյակներ։ Ետևի մասում՝ կամարակապ շինության մեջ, գտնվել է ջրի ամբարը, հնոցը և այլ անհրաժեշտ կառույցներ։

## Ծանոթագրություններ

Կատեգորիա:Ջուղա քաղաք
Կատեգորիա:Ադրբեջանում ոչնչացված հայկական հուշարձաններ
Կատեգորիա:Ջուղայի շրջանի շենքեր և կառույցներ
Մերի Շեփարդ

**Մերի Շեփարդ** (, ), անգլիացի նկարիչ, պատկերազարդող, որն առավել հայտնի է Մերի Փոփինսի մասին Պամելա Թրևերսի գրքերի շարքի նկարազարդումներով։

Անգլիացի նկարազարդող Էռնեստ Շեփարդի կրտսեր դուստրն է։

## Կենսագրություն
Ծնվել է 1909 թվականին, Սուրբ ծննդյան տոնի օրը։ Այդ ժամանակ նրա հայրը, որը սկսնակ նկարազարդող էր, նոր էր սկսել ճանաչում ձեռք բերել։ Մանկության տարիներին նա հանդիպել է փոքրիկ Քրիստոֆեր Ռոբինին և խաղացել նրա հետ, երբ 1926 թվականին հայրը Մերիին և նրա եղբորը՝ Գրեհեմին իր հետ տարել է Ալան Միլնի տուն, ում հետ նրանք քննարկել են Վինի Թուխի նկարազարդումները։

Ավարտել է Լոնդոնի համալսարանական քոլեջի Սլեյդի գեղարվեստի դպրոցը ():

Երբ Մերի Փոփինսի մասին առաջին գիրքը պատրաստվում էր հրատարակման, Էռնեստ Շեփարդն արդեն հայտնի էր որպես «Վինի Թուխ» և «Քամին ուռիների մեջ» գրքերի նկարազարդող, ցանկանում էին նրան հրավիրել՝ պատկերազարդելու Պամելա Թրևերսի գիրքը։ Սակայն Շեփարդը չափազանց զբաղված էր այլ նախագծերով, և Թրևերսը պատահաբար նկատում է սուրբծննդյան բացիկը, որը ձևավորել էր Մերին։ Գրողին դուր է գալիս նրա ոճը, և 1934 թվականին Մերի Շեփարդը, որը 23 տարեկան էր, նկարազարդում է Մերի Փոփինսի մասին առաջին գիրքը, այնուհետև` դրա բոլոր շարունակությունները, մինչև 1988 թվականը։ Շեփարդի պատկերազարդումների ոճն օգտագործվել է  նաև 1964 թվականին գրքի դասական էկրանավորման համար կինոկերպար ստեղծելիս։

1937 թվականին ամուսնացել է Է. Նոքսի հետ, որը «Պանչ» ամսագրի հեղինակն էր և նրա հոր գործընկերը։ Առաջին ամուսնությունից Նոքսը դուստր ուներ, Պենելոպան, որը հետագայում դարձել է գրող։

1966 թվականին, շարունակելով իր հոր աշխատանքը, Մերին նկարազարդել է Ալան Միլնի «Արքայազն Նապաստակը և Չծիծաղող Արքայադուստրը» պատմվածքը։

## Ծանոթագրություններ

## Արտաքին հղումներ
* Mary Shepard; Illustrated Mary Poppins Books 
* Mary Shepard Dies at 90

Կատեգորիա:Անգլիացի նկարիչներ
Կատեգորիա:Բրիտանացի պատկերազարդողներ
Կատեգորիա:Բրիտանացի նկարչուհիներ
Կատեգորիա:Երկարակյացներ
Կոպի օրենք

**Կոպի օրենք**, կանոն, ըստ որի՝ տեսակների էվոլյուցիոն զարգացման ընթացքում անհատների չափերը հակված են մեծանալու։ Կանոնն անվանվել է՝ ի պատիվ հնէաբան Էդվարդ Կոպի։

## Նկարագրություն
Կանոնը ցուցադրվել է բազմաթիվ օրինակներով (ներառյալ՝ անողնաշարավորներ, դինոզավրեր, կաթնասուններ), այնուամենայնիվ, այն չի դրսևորվում բոլոր տաքսոնոմիական մակարդակներում։ Էդվարդ Կոպը հստակորեն չի ձևակերպել կանոնը, այն ավելի ճանաչելի է դարձել Չարլզ Դեպրեի (Կոպ-Դեպրեի օրենք) և Թեոդոր Էյմերի միջոցով։ «Կոպի օրենք» անվանումն առաջարկել է Բեռնարդ Ռենշը։

Մարմնի չափսերի մեծացումը զուգորդվում է բարելավված հարմարվածության հետ մի շարք պատճառներով, այնուամենայնիվ, ուղեկցվում է ինչպես անհատի, այնպես էլ ողջ պոպուլյացիայի համար որոշ թերություններով։ Առավել մեծ տեսակներից կազմված խմբերը ավելի շատ են հակված ոչնչացման, ինչը կարող է հանդես գալ որպես սահմանափակում ավելի մեծ օրգանիզմների առաջացման համար։

## Էվոլյուցիոն առավելություններ և թերություններ
Չափսերի մեծացման արդյունքում օրգանիզմը կարող է ձեռք բերել էվոլյուցիոն առավելություններ, ներառյալ՝ լավագույն պաշտպանություն գիշատիչների դեմ, սննդի ավելի բազմազան ընտրություն, կյանքի տևողության ավելացում, ուղեղի խոշորացում, դիմակայում կլիմայի երկարաժամկետ փոփոխություններին։

Առավելությունների հետ մեկտեղ ի հայտ են գալիս որոշ թերություններ՝ պտղաբերության նվազում (r-ռազմավարության փոխարեն K-ռազմավարության օգտագործում), ջրի և սննդի մեծ կարիք։

## Կիրառելիություն
Շատ հնէաբաններ կասկածի տակ են դնում Կոպի կանոնի համընդհանուր կիրառելիությունը՝ երբեմն դա համարելով վիճակագրական արտեֆակտ։

Տարբեր երկրաբանական դարաշրջաններում հայտնի են բազմաթիվ օրինակներ, որոնք հակասում են Կոպի կանոնին։ Հաճախ է նկատվում տեսակների չափսերի աճ, բայց այս գործընթացը համընդհանուր չէ։ Օրինակ՝ կավճի ժամանակաշրջանի փափկամարմինների շրջանում չափսերի մեծացումը նկատվում է ավելի հազվադեպ, քան դրանց պահպանումը կամ նվազումը։ Հաճախ Կոպի կանոնը նկատվում է միայն որոշակի տաքսոնոմիական մակարդակներում, օրինակ՝ կանոնը նկատվում է կարգի, այլ ոչ թե ընտանիքի մակարդակում, կամ դրսևորվում է միայն տաքսոնի առանձին խմբերում։

Մինչև մ.թ.ա. 542 միլիոն տարին ընկած ժամանակահատվածում գոյություն ունեցած ծովային կենդանիների շուրջ 15 հազար խմբի վերլուծությունը ցույց է տվել Կոպի կանոնի կիրառելիությունը և կենդանի օրգանիզմների ծավալների մեծացման ընդհանուր միտումը։

Կանոնի կիրառելիությունը հաճախ ցուցադրվում է կաթնասունների էվոլյուցիայում, չնայած էֆեկտն ավելի արտահայտված է խոշոր տեսակների շրջանում։

## Ծանոթագրություններ

## Գրականություն
* Закон Копа — Джеймс Трефил, «Природа науки. 200 законов мироздания», Geleos, Элементы.ру, 2007 (James Trefil. Cassel’s Laws of Nature: An A-Z of Laws and Principles Governing the Workings of Our Universe, 2002)
* Вернадский В. И. Живое вещество. — М., 1978. — С. 92

## Արտաքին հղումներ
* 
* The evolution of large size: how does Cope’s Rule work? — Trends Ecol Evol. 2005 Jan;20(1):4-6.
* COPE'S RULE pp.&nbsp;209–210 in Pagel, M. (ed.) Encyclopedia of evolution. Oxford University Press, New York. 2006 ISBN 978-0-19-512200-8.

Կատեգորիա:Կենսաբանական օրենքներ
Կատեգորիա:Էվոլյուցիա
Կատեգորիա:Էվոլյուցիոն կենսաբանություն
Կատեգորիա:Կենսաբանություն
Կատեգորիա:Կենդանաբանություն
Պաուլինա Բեյնս

**Պաուլինա Բեյնս** (, ), անգլիացի նկարիչ, ավելի քան 100 գրքերի, այդ թվում` Քլայվ Սթեյփլս Լյուիսի և Ջոն Ռոնալդ Ռուել Թոլքինի աշխատանքների նկարազարդումների հեղինակը։

Ծնվել է Սասսեքս նահանգի Հոուվե քաղաքում։ Մանկության առաջին տարիներն անցել են Հնդկաստանում, սակայն իր ավագ քրոջ հետ ուղարկվել է Անգլիա՝ դպրոցում սովորելու համար։ Սովորել է Ֆարնհեմի գեղարվեստի դպրոցում, այնուհետև՝ Սլեյդի գեղեցիկ արվեստների դպրոցում։ Բեյնսն ամուսնացել է գերմանացի Ֆրիցե Օտտո Գաշեի հետ, 1961 թվականին։ Նրանք ապրել են Ֆարնհեմի մերձակայքում գտնվող գյուղում մինչև ամուսնու մահը` 1988 թվականը։

Բեյնսն առավել հայտնի է Քլայվ Սթեյփլս Լյուիսի «Նարնիայի ժամանակագրություններ» գրքի նկարազարդմամբ։ Նրա աշխատանքները հայտնվել են նաև Ջոն Ռոնալդ Ռուել Թոլքինի «Ֆերմեր Ջայլսը Հէմից», «Թոմ Բոմբադիլի արկածները», «Դարբինը Մեծ Վութթոնից», «Ծառը և տերևը», ինչպես նաև` «Բիլբոյի վերջին երգը» ստեղծագործություններում։

## Ծանոթագրություններ

## Արտաքին հղումներ
* The Woman Who Drew Narnia: Pauline Baynes 
* Obituary, *[[The Independent]]*, 6 August 2008
* Obituary, *[[The Guardian]]*, 6 August 2008.
* Obituary , *[[The Times]]*, 8 August 2008.
* Obituary, *[[Daily Telegraph]]*, 8 August 2008.
* Pauline Baynes tribute site
* 
* Death notice , Wayne Hammond and Christina Scull announce Pauline Baynes death to the Mythopoeic Society, 2 August 2008

Կատեգորիա:Նկարիչներ այբբենական կարգով
Կատեգորիա:Նարնիայի ժամանակագրություններ
Կատեգորիա:Անգլիացի նկարիչներ
Կատեգորիա:Բրիտանացի պատկերազարդողներ
Կատեգորիա:Բրիտանացի արվեստագետներ
Կատեգորիա:Բրիտանացի գրողներ
Մասեյո

**Մասեյո** (), քաղաք Բրազիլիայում,  Ալագոաս նահանգի մայրաքաղաքը, նավահանգիստ Ատլանտյան օվկիանոսի ափին։ Ալագոաս նահանգի արևելյան մարզ մեզոշրջանի բաղադրիչ է։ Ներառված է Մասեյո տնտեսա-վիճակագրական միկրոշրջանի կազմում։ Բնակչությունը կազմում է 896 965 մարդ՝ ըստ 2007 թվականի տվյալների։ Այն ընդգրկում է 511 կմ² տարածք։ Բնակչության խտությունը կազմում է 1755,3 մարդ/կմ²։

Քաղաքային տոնը նշվում է դեկտեմբերի 9-ին։

Քաղաքում գտնվում է Ալագոասի դաշնային համալսարանը։

## Պատմություն
Քաղաքը հիմնադրվել է 1815 թվականի դեկտեմբերի 5-ին։

## Վիճակագրություն
* 2005 թվականի տվյալներով՝ համախառն ներքին արդյունքը կազմում է 6 114 507 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* 2005 թվականի տվյալներով՝ մեկ շնչի հաշվով համախառն ներքին արդյունքը կազմում է 6768,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* Մարդկային ներուժի զարգացման ինդեքսը 2000 թվականին կազմել է 0,739 (տվյալները՝ Միավորված ազգերի կազմակերպության զարգացման ծրագրի)։

## Ախարհագրություն
Կլիման արևադարձային է, միջին ջերմաստիճանը՝ + 25&nbsp;°C: Ըստ Կյոպպենի կլիմաների դասակարգման՝ կլիման As կատեգորիայի է։

## Տնտեսություն
Քաղաքը ոչ միայն վարչական, այլև կարևոր արդյունաբերական կենտրոն է։ Տնտեսության մեջ առաջատար դեր է կատարում շաքարի և բամբակի վերամշակումը։ Անցած տասնամյակի ընթացքում Մասեյոն  իր հարմարավետ դիրքի շնորհիվ դարձել է հանգստի և զբոսաշրջության կենտրոն։ Դրան նպաստել են նրա գեղատեսիլ լանդշաֆտները և հարևանությունը Ռեսիֆի մեծ քաղաքին, որը գտնվում է հյուսիս-արևելքում։ Ամեն տարի Մասեյոյի ավելի շատ բնակիչներ են ներգրավվում է զբոսաշրջության բիզնեսում։

## Տրանսպորտ
«Զումբի դուս Պալմարիս» միջազգային օդանավակայան

## Պատկերասրահ

Պատկեր:Maceio02.jpg|
Պատկեր:Beach_in_Maceió,_Alagoas,_Nov_2004.jpg|



## Ծանոթագրություններ

Կատեգորիա:Բրազիլիայի քաղաքներ
Ջուղայի գլխավոր քարավանատուն

**Ջուղայի գլխավոր քարավանատուն**, միջնադարյան ավերված քարավանատուն ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Ջուղա քաղաքում։ Ներկայում ամբողջությամբ ավերված է։

## Տեղադրություն
Քարավանատունը կառուցված է եղել Արաքս գետի և երկաթգծի միջև գտնվող հարթ վայրում։

## Պատմություն
Ենթադրվում է, որ քարավանատունը կառուցված է եղել 12-ից 13-րդ դարերում։

Տարածված ավանդության համաձայն այս հուշարձանի վերակառուցումը վերագրվում է 16-րդ դարում Ջուղանղեկավարած քաղաքապետ խոջա Խաչիկին։

## Ճարտարապետական կառուցվածք
Քարավանատունն իրենից ներկայացնում է ուղղանկյուն հատակագծով կառույց։ Զբաղեցնում էր բավականին ընդարձակ տարածություն։ Ուներ 37 մետր երկարություն։ Շինությունը կառուցված է եղել կիսամշակ քարերով, աղյուսով և կրաշաղախով։ Ներսից սվաղված է եղել գաջով։ Ծածկը թաղկիր է եղել։ Հիմնական մուտքերը գտնվել են շինության հարավային ճակատում։ Ներսից պատերին կցված կառուցված են եղել ճանապարհորդների, ապրանքների և կենդանիների համար նախատեսված բազմաթիվ մեծ ու փոքր սենյակներ։

## Հետաքրքիր փաստեր
Գլխավոր քարավանատնից դեպի արևմուտք ժամանակին նկատվել են Ջուղայի մեկ այլ քարավանատան հետքեր։

## Տես նաև
*Ջուղա

## Ծանոթագրություններ

Կատեգորիա:Ջուղայի շրջանի շենքեր և կառույցներ
Կատեգորիա:Նախիջևանի քարավանատներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:12-րդ դարի հայկական բերդեր և ամրոցներ
Դուն Կարմ Պսայլա

**Դուն Կարմ Պսայլա** (, ), Մալթայի ժողովրդական բանաստեղծ, գրող։ Մալթայի հիմնի («L-Innu Malti») բառերի հեղինակն է։

## Կենսագրություն
Ծնվել է 1871 թվականին Զաբուջում։ 1885 թվականից սովորել է հոգևոր սեմինարիայում, որն ավարտելուց հետո 1894 թվականին հոգևորական է ձեռադրվել։ 1888-1890 թվականներին փիլիսոփայություն ու աստվածաբանություն է ուսումնասիրել Մալթայի համալսարանում։

Աշխատել է ուսուցիչ՝ դասավանդելով իտալերեն, լատիներեն, անգլերեն, հանրահաշիվ, երկրաչափություն, տիեզերագիտություն, եկեղեցու ու քրիստոնեական հնագիտության պատմություն։ Հետագայում եղել է Մալթայի ազգային գրադարանի աշխատակից։ 1923 թվականից աշխատել է շարժական գրադարանների տնօրեն։ Այս պաշտոնը նա զբաղեցրել է մինչև 1936 թվականին թոշակի գնալը։

## Ստեղծագործություն
Դուն Կարմը Մալթայի ազգային դասականն է։ Սկզբնական շրջանում նա գրել է իտալերեն, իսկ 1912 թվականից՝ մալթերեն։

1912 թվականին մալթական «Quddiem Xbieha tal-Madonna» պարբերականում հրատարակվել է նրա առաջին բանաստեղծությունը։

Հետագա տարիներին հրատարակվել են նրա բանաստեղծական ժողովածուները, որոնք մեծ ճանաչում են ստացել Մալթայում։
[մինի|Դուն Կարմ Պսայլայի հուշարձան [Ֆլորիանա (Մալթա)|Ֆլորիանայում, Մալթա]]
Դուն Կարմը Մալթայի ազգային հիմնի խոսքերի հեղինակն է, իսկ երաժշտության հեղինակը Ռոբերտ Սամուտն է։ հիմնն առաջին անգամ կատարվել է 1923 թվականի փետրվարի 3-ին։ 1945 թվականին այն պաշտոնապես դարձել է Մալթայի Հանրապետության հիմնը։

Ի նշան մալթական գրանության մեջ նրա ունեցած ներդրման՝ Դուն Կարմ Պսայլան 1945 թվականին արժանացել է Մալթական թագավորական համալսարանի պատվավոր դոկտորի (honoris causa) կոչման՝ դառնալով համալսարանի կողմից առաջինն այդ կոչումը ստացած մարդը։ Մեկ տարի անց նա պարգևատրվել է Մուշիտ Ացոպարդի ոսկե մեդալով։ Եղիսաբեթ II թագուհին 1956 թվականին նրան պարգևատրել է Բրիտանական կայսրության կոմանդորի շքանշանով։ 1957 թվականին Մալթայի կառավարությունը նրան նշանակել է «ex-gratia» թոշակ՝ ի նշան մալթական գրականության մեջ նրա ունեցած ներդրման։

Դուն Կարմ Պսայլան ճանաչվել է «Մալթայի երգիչ», «Մալթայի պատմության մեծագույն բանաստեղծ»՝ ստանալով Մալթայի ժողովրդական բանաստեղծի ճանաչում։

## Հատընտիր ստեղծագործություններ
* La Dignità Episcopale (1889)
* Foglie d’Allora (1896)
* Versi (1903)
* Dizzjunarju Ingliż u Malti (словарь с 3-х томах, 1947—1955)

## Հիշատակ
* Մալթայի Ֆլորիանա քաղաքում կանգնեցված է Դուն Կարմ Պսայլայի արձանը։
* Մալթայի կենտրոնական բանկը 2013 թվականի փետրվարի 1-ին թողարկել է ոսկյա և արծաթե մետաղադրամներ՝ «Դուն Կարմ Պսայլա»՝ նվիրված ազգային հիմնի խոսքերի հեղինակին։
* Դուն Կարմը պատկերված է 1971 թվականի մալթական նամականիշին։

## Ծանոթագրություններ

## Գրականություն
* Mariusz Misztal: Historia Malty. W: Józef Laptos: Historia małych krajów Europy: Andora, Liechtenstein, Luksemburg, Malta, Monako, San Marino. Wrocław: Ossolineum, 2007, s. 365—366. ISBN 8304045907.

## Արտաքին հղումներ
* Դուն Կարմ
* Մալթայի հիմն (L-INNU MALTI)  (asp)

Կատեգորիա:19-րդ դարի բանաստեղծներ
Կատեգորիա:19-րդ դարի տղամարդ գրողներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Կատեգորիա:Մալթացի գրողներ
Կատեգորիա:Օրհներգերի հեղինակներ
Կատեգորիա:Հռոմի կաթոլիկ հոգևորականներ
Քուին Շեփարդ

**Քուին Շեփարդ** (, ), ամերիկացի դերասանուհի և ռեժիսոր։

## Գործունեություն
2001 թվականին՝ հինգ տարեկանում, առաջնելույթել է «Փրկել Հերիսոնին» () ֆիլմում։ 2006 թվականին խաղացել է «Երեխաներն առանց հսկողության» () ֆիլմում և մյուս դերասանների հետ արժանացել «Young Artist Award» մրցանակին։

2014-2015 թվականներին նկարահանվել է «Պատանդներ» () սերիալում՝ հանդես գալով գլխավոր դերասաններից մեկի կերպարում։ Առաջին եթերաշրջանից հետո սերիալը վերջացել է։

2017 թվականին Շեփարդը՝ որպես ռեժիսոր, թողարկել է առաջնելութային ֆիլմ՝ «Մեղք» () պատանեկան դրաման, որտեղ խաղացել է նաև գլխավոր դեր և կատարել սցենարիստի ու պրոդյուսերի պարտականությունները։ Ֆիլմը քննադատների և դիտորդների կողմից արժանացել է խառը, բայց ընդհանուր առմամբ դրական արձագանքի։

2018 թվականին «Քեմերոն Փոստի սխալ դաստիարակությունը» () և «Կեսգիշերային արև» () ֆիլմերում կատարել է երկրորդական դերեր։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Դերասանուհիներ այբբենական կարգով
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Ֆիլիպ Իվանովսկի

**Ֆիլիպ Իվանովսկի** (, ), հյուսիսմակեդոնացի ֆուտբոլիստ, «ՌօՊՍ» ակումբի հարձակվող։

## Կենսագրություն
### Ակումբային կարիերա
Ֆիլիպ Իվանովսկին հանդես է եկել «Վարդար» և «Ռաբոտնիչկի» ակումբների երիտասարդական կազմերում։ Դրանից հետո խաղացել է «Ալյումինա» ակումբում։ 2004 թվականի ամռանը տեղափոխվել է Սկոպիե քաղաքի «Մակեդոնիա» ակումբ։ 2005/06 մրցաշրջանում թիմի հետ միասին զբաղեցրել է երկրորդ տեղը Մակեդոնիայի առաջնությունում՝ զիջելով «Ռաբոտնիչկի» ակումբին։ Ֆիլիպ Իվանովսկին 22 գոլով դարձել է երկրորդ լավագույն ռմբարկուն՝ զիջելով Ստևիցա Ռիստիչին, որը խփել էր 27 գոլ։ Այդ մրցաշրջանում թիմը նվաճել է նաև Մակեդոնիայի գավաթը՝ եզրափակչում հաղթելով «Շկենդիային» (3:2). Ֆիլիպ Իվանովսկին դարձել է գոլի հեղինակ ավելացված ժամանակում։ 2006/07 մրցաշրջանի երկրորդ կեսում անցկացրել է 16 խաղ և խփել 10 գոլ։

2007 թվականի ձմռանը տեղափոխվել է լեհական «Դիսկոլոբիա» ակումբ, որը նրա համար վճարել է 800 000 եվրո։ Էքստրակլասում նորամուտը կատարել է 2007 թվականի մարտի 3-ին՝ «Վիձևի» դեմ խաղում (0:0)։ 2007 թվականին թիմի հետ միասին նվաճել է Լեհաստանի գավաթն ու Լեհաստանի սուպերգավաթը։

2008 թվականի ամռանը տեղափոխվել է Վարշավայի «Պոլոնիա», որտեղ նորամուտը նշել է 2008 թվականի օգոստոսի 16-ին՝ Կրակովի «Վիսլոյի» դեմ տնային խաղում (0:2)։ «Պոլոնիայի» կազմում իր առաջին գոլը խփել է 2008 թվականի օգոստոսի 23-ին «Լոձի» դեմ խաղում (1:2)։ 2008 թվականի օգոստոսի 29-ին կայացած «Շլյոնսկի» դեմ հաջորդ խաղում (3:0) Իվանովսկին ձևակերպել է հեթ-տրիկ։

### Կարիերան հավաքականում
Ֆիլիպ Իվանովսկին հանդես է եկել Մակեդոնիայի մինչև 21 տարեկանների հավաքականում։ Մակեդոնիայի Հանրապետության ազգային հավաքականում նորամուտը կատարել է 2009 թվականի հունիսի 10-ին՝ Իսլանդիայի դեմ տնային խաղում (2:0)՝ հանդիպման 66-րդ րոպեին փոխարինելով Ակո Ստոյկովին և 86-րդ րոպեին գրավելով Գուննլեյֆեր Գունլեյֆսոնի պաշտպանած դարպասը։

## Ձեռքբերումներ
* Մակեդոնիայի Հանրապետության առաջնության արծաթե մեդալակիր (1) – 2005/06
* Մակեդոնիայի առաջնության բրոնզե մեդալակիր (1) – 2006/07
* Մակեդոնիայի գավաթակիր (1) –2005/06
* Լեհաստանի գավաթակիր (1) – 2006/07
* Ղազախստանի գավաթակիր (1) – 2012
* Լեհաստանի սուպերգավաթի դափնեկիր (2) – 2007, 2008

## Ծանոթագրություններ

## Արտաքին հղումներ
* 
* 
* 
* 

Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Պոլոնիա Վարշավայի ֆուտբոլիստներ
Կատեգորիա:Ռաբոտնիչկիի ֆուտբոլիստներ
Կատեգորիա:Վարդարի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ստևիցա Ռիստիչ

**Ստևիցա Ռիստիչ** (, , ), մակեդոնացի ֆուտբոլիստ, հարձակվող։ Ունի նաև Սերբիայի քաղաքացիություն։

## Ակումբային կարիերա
Ստևիցա Ռիստիչը ֆուտբոլային կարիերան սկսել է իր հարազատ քաղաքի «Վրշաց» ակումբում։ 2003 թվականից մինչև 2006 թվականը խաղացել է մակեդոնական «Սիլեկս» ակումբում, որի կազմում երկու անգամ դարձել է Մակեդոնիայի առաջնության լավագույն ռմբարկու։ 2007 թվականին մեկնել է Հարավային Կորեա, որտեղ հանդես է եկել «Չոնբուկ Հյոնդե Մոտորս» և »Փհոհան Ստիլերս» ակումբներում։ Վերջինիս կազմում Ռիստիչը 2009 մրցաշրջանում հաղթել է ԱՖԿ Չեմպիոնների լիգայում։ 2010 թվականին տեղափոխվել է ուզբեկական «Բունյոդկոր»։ 2010 թվականի օգոստոսի 29-ին Ստևիցան եռամյա պայմանագիր է կնքել Պերմի «Ամկարի» հետ։ Նոր ակումբում Ստևիցա Ռիստիչն իր նորամուտը կատարել է սեպտեմբերի 16-ին՝ Սամարայի «Կռիլյա Սովետով» ակումբի դեմ խաղում և միանգամից աչքի ընկել խփած գոլով։ 2011 թվականի հուլիսի 6-ին երկամյա պամանագիր է կնքել «Սուվոն Բլյուուինգզ» ակումբի հետ և չորս օր անց խփել իր առաջին գոլը նոր ակումբում՝ աչքի ընկնելով իր նորամուտային խաղում։

## Միջազգային կարիերա
Մակեդոնիայի հավաքականում նորամուտը նշել է 2007 թվականի փետրվարի 7-ին՝ Ալբանիայի դեմ խաղում՝ դառնալով գոլի հեղինակ, որը հաղթանակ է բերել իր թիմին։

**Ընդհանուր՝ 15 խաղ / 1 գոլ, 4 հաղթանակ, 3 ոչ-ոքի, 8 պարտություն**

## Ձեռքբերումներ
; «Փհոհան Ստիլերս»
* ԱՖԿ Չեմպիոնների լիգայի հաղթող (1) – 2009
; «Ամկար»
* Պերմի երկրամասի երրորդ լավագույն ֆուտբոլիստ – 2010
; «Բունյոդկոր»
* Ուզբեկստանի չեմպիոն – 2010

## Ծանոթագրություններ

Կատեգորիա:Ամկար Պերմի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Տոգո (ֆիլմ)

**Տոգո** (), ամերիկացի ռեժիսոր Էրիքսոն Քորի պատմական ֆիլմը, որը նկարահանվել է 2019 թվականին։ Ֆիլմը նվիրված է 1925 թվականի գթասրտության մեծ մրցավազքի իրադարձություններին։ Ստեղծագործության դեպքերը ծավալվում են Լեոնարդ Սեպպալի և նրա Տոգո շան շուրջ, որոնք միասին անցնում են փոխանցումավազքի ամենաերկար հատվածը։

## Սյուժե
Ֆիլմն ունի երկու զուգահեռ սյուժետային գիծ. առաջինը ծավալվում է 1910-ական թվականներին՝ Տոգոյի վաղ կյանքի շրջանում, իսկ երկրորդը՝ 1925 թվականի հունվարի վերջին և փետրվարի սկզբին։ Իրադարձությունների վայրը Ալյասկայի Նոմ քաղաքն է։

1913 թվականին Լեոնարդ Սեպպալի շունը ձագ է ունենում, որին տերը, չնայած կնոջ կարծիքին, թերագնահատում է։ Փոքրիկ շունը բազմիցս փախչում է ազատավանդակից և նույնիսկ ամբարից։ Շնիկին ուրիշին տալու փորձերը ձախողվում են, քանի որ վերջինս միշտ վերադառնում է տիրոջ մոտ։ Ի վերջո Սեպպալը փոխում է իր կարծիքը և սկսում հիանալ շնով։ Նրան անվանում է Տոգո՝ ի պատիվ ճապոնացի ծովակալ Հեյհատիրոյի։

Այդ դեպքերից տասը տարի անց Նոմում բռնկվում է դիֆթերիայի համաճարակ։ Տեղական հիվանդանոցում կարանտին են հայտարարում։ Երեխաները գտնվում են կյանքի և մահվան սահմանին։ Քաղաքի միակ հույսը արդեն հռչակավոր Լեոնարդ Սեպպալն էր։ Վերջինս այլընտրանք չունի, քան իր ծերացած շան՝ Տոգոյի հետ, անհրաժեշտ դեղամիջոցի ձեռքբերման համար գնալ Նենանա, որտեղ, ինչպես ասում են տեղացիները, նա մի ժամանակ հասել է 4 օրում։ Միևնույն ժամանակ Կոնստանսը նախազգուշացնում է ամուսնուն շանը տանելու ռիսկի մասին, քանի որ նա կարող է չդիմանալ այդ մրցավազքին։

Նոմի բախտը գտնվում է Սեպպալի և շան ձեռքում։

## Դերերում
* Ուիլեմ Դեֆո (Լեոնարդ Սեպպալ)
* Դիզել (Տոգո) 
* Ջուլիաննա Նիկոլսոն (Կոնստանս Սեպպալ)
* Քրիստոֆեր Հեյերդալ (մայոր Ջորջ Մեյնարդ)
* Ռիչարդ Դորմեր (դոկտոր Քերթիս Ուելչ)
* Շոն Բենսոն (Գունար Կաասեն)
* Էդրիեն Դորվալ (Բիլ Քլարկ)
* Մադլին Վիքինս (Սալի Բուրդեթ)
* Մայքլ Գրեյս (Ամիտուկ)
* Նիվ Նիլսեն (Աթիկ Մալիկ)
* Նիկոլայ Նիկոլաև (Դեն Մերֆի)
* Թորբյորն Հար (Չարլի Օլսեն)
* Քեթրին Մաքգրեգոր (Սառա Ֆոուլի)
* Մայքլ Մաքելհաթոն (Ջաֆեթ Լինդեբերգ)
* Պոլ Պասկովսկի (Մաքս Ադամս)
* Մայքլ Գաստոն (Ջո Դեքստեր)
* Ջեյմ Մաքշեյն (Սքոթի Ալան)
* Զան Մաքքլարնոն (Տուլիմակ)
* Բրենդոն Օուքս (Հենրի Իվանով)
* Սթիվեն Մաքքարթի (Դև Բերդեթ)

## Քննադատություն
«Rotten Tomatoes» կայքը ֆիլմը գնահատել է 8.2/10, իսկ «Metacritic»-ը՝ 100-ից 71 միավոր։

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Դրամա ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Ալյասկայում
Կատեգորիա:Ֆիլմեր, որոնց գործողությունները տեղի են ունենում 1925 թվականին
Կատեգորիա:Ֆիլմեր, որոնց գործողությունները տեղի են ունենում 1913 թվականին
Մալթայի համալսարան

**Մալթայի համալսարան** (, ), բարձրագույն ուսումնական հաստատություն Մալթայում, Եվրոպայի ամենահին համալսարաններից մեկը։ Համալսարանը ուսանողներին տալիս է բակալավրի, մագիստրոսի և դոկտորի աստիճաններ։

Համալսարանը *Համալսարանների միջազգային ասոցիացիայի* (Association of International Educators, NAFSA) և *CIEE*-ի (Council for International Educational Exchange) անդամ է։ Այն ընդգրկված է համալսարանական այլ կազմավորումների մեջ ևս (the Community of Universities of the Mediterranean, the Compostela Group, the Santander network, Ուտրեխտի ցանց)։

## Պատմություն
Համալսարանին նախորդած հաստատությունը եղել է «Մալթայի կոլեգիումը» (Collegium Melitense), որը հիմնադրվել է 1592 թվականին ճիզվիտների օրդենի կողմից։ Մալթական կղզիներից ճիզվիտներին վտարելուց հետո՝ 1768 թվականին, Կոլեգիումը դարձել է Մալթայի օրդենի սեփականությունը, իսկ 1769 թվականին գրոսմայստեր Մանուել Պինտա դե Ֆոնսեկան հիմնադրել է համալսարանը։ 1798 թվականին, երբ Նապոլեոնը նվաճել է Մալթան, համալսարանը լուծարվել է և վերածվել ֆրանսիական ուսումնական հաստատության։ 1800 թվականին անգլիացիներն իրենց զորքերով մտել են Մալթայի մայրաքաղաք, և կղզին դարձել է բրիտանական պրոտեկտորատ։ Համալսարանը վերականգնվել է Մալթայի նահանգապետ սըր Ալեքսանդր Բոլլի ջանքերով։ 1938 թվականին Ջորջ VI արքան ուսումնական հաստատությունը վերանվանել է *Մալթայի թագավորական համալսարան*։ *Թագավորական* բառը համալսարանի անվանումից հեռացվել է, երբ 1974 թվականին Մալթան դարձել է հանրապետություն։

1970-ական թվականներին, երբ իշխանության է եկել Դոմինիկ Մինտոֆը, համալսարանը հասանելի է դարձել միջին դասի համար, քանի որ սկսել են ֆինանսական աջակցություն հատկացնել։ Այս շրջանում ուսանողների թվաքանակն աճել է գրեթե 200 %-ով։ Մինչև 1960 թվականը ուսանողների թիվը 300 էր, իսկ 1970-ական թվականներին այն հասել է մոտ 1,000-ի։

## Ընդունելություն
Ուսանողները համալսարան են ընդունվում միջնակարգ կրթության վկայականով։ Ընդունելության պարտադիր պայման է հանդիսանում անգլերենի իմացությունը (TOEFL կամ IELTS վկայական), քանի որ ուսումնառությունը կատարվում է անգլերենով՝ բացի այն մասնագիտություններից, որոնց համար անհրաժեշտ է նաև այլ լեզու։

## Ֆակուլտետներ
* Ճարատապետության և քաղաքային շինարարության ֆակուլտետ
* Հումանիտար գիտությունների ֆակուլտետ
* Բնական գիտությունների ֆակուլտետ
* Արվեստի ֆակուլտետ
* Տեղեկատվական տեխնոլոգիաների ֆակուլտետ
* Բժշկության ու վիրաբուժության ֆակուլտետ
* Մանկավարժության ֆակուլտետ
* Աստվածաբանության ֆակուլտետ
* Տեխնիկական գիտությունների ֆակուլտետ
* Բժշկական ատամնաբուժության ֆակուլտետ
* Տնտեսագիտության ու իրավունքի ֆակուլտետ

## Հայտնի շրջանավարտներ
* Էդվարդ Ֆենեկ Ադամի - Մալթայի նախագահ (2004-2009)
* Ջորջ Աբելա - Մալթայի նախագահ (2009-2014)
* Գվիդո դե Մարկո - մալթացի պետական ու քաղաքական գործիչ
* Դափնե Կարուանա Գալիցիա - մալթացի լրագրող, քաղաքական մեկնաբան
* Լորենս Գոնզի - մալթացի պետական ու քաղաքական գործիչ
* Էդվարդ դե Բոնո - հոգեբան և բժիշկ, լաթերալ մտածողության () հիմնադիր
* Կիմ Չեն Իր - ոչ պաշտոնական կենսագրության համաձայն՝ ԿԺԴՀ-ի նախագահը Մալթայի համալսարանում անգլերեն է սովորել։
* Յուբեր Բլանշ - Մալթայի պատմության մեջ առաջին կին բժշկուհին
* Թեսի Կամիլերի - լրագողուհի, մալթայի համալսարանի առաջին կին շրջանավարտը

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1769 հիմնադրումներ
Ջուղայի հին կամուրջ

**Ջուղայի հին կամուրջ**, ավերված քառակամար կամուրջ ներկայիս Ադրբեջանի Հանրապետության կազմում գտնվող Նախիջևանի Ինքնավար Հանարպետության Ջուղայի շրջանի Ջուղա քաղաքում։ Կամրջի ավերակ խելի մնացորդները դեռևս պահպանված են Իրանի սահմանին։

## Տեղադրություն
Կամուրջը կառուցված է եղել Արաքս գետի վրա՝ բնակատեղից արևելք, Երնջակ գետի՝ Արաքսին միախառնվելու հատվածում։

## Պատմություն
Պատմական աղբյուրների համաձայն Ջուղայի այս հռչակավոր կամուրջը հիմնված է եղել դեռևս վաղ միջնադարում։ Ջուղայի տեղահանության ժամանակ այն արդեն ավերված էր, ինչից էլ պատմիչները ենթադրել են, որ կանգուն է եղել մինչև 1400 կամ 1500 թվականներ։

Տարբեր ճանապարհորդներ իրենց գրություններում անդրադարձել են Ջուղայի կամրջին։ 1655 թվականին Տավերնիեն, նկարագրելով Ջուղան, հայտնել է, որ կամուրջն արդեն ավերված էր։ Նույնն են արձանագրել նաև 1673 թվականին Շարդենը և 1700 թվականին Տուրնֆոր։

Ղևոնդ Ալիշանը նշել է, որ կամուրջն ավերել է Շահ Աբասը 16-րդ դարում։

Կամուրջն ունեցել է առևտրական մեծ նշանակություն։

## Նկարագիր
16-րդ դարի ազգությամբ քուրդ պատմիչ Շարիֆ բեկի նկարագրության համաձայն՝ կամուրջը հիմնված է եղել տաշած ժայռի վրա։ Վերևի մասը հարթ է եղել, իսկ քարերը միմյանց միացված են եղել այնպես, որ զարմացրել են ժամանակի ճարտարապետներին։ Կամարները եղել են բարձր և երկար, որոնց հիմի հիմքերի սրունքը 60, մյուսինը 50 «պարսկական բազուկ» էր։ Կամարի ստորին հատվածում կառուցված է եղել քարավանատուն, որի երկու ծայրերում՝ գեղեցիկ դռներ։

Կամարների բացվածքներն ունեցել են մոտ 37 մ հասնող թռիչք և 3 մետր լայնություն։ Կառուցված է եղել սրբատաշ քարերով ու կրաշաղախով։

## Ծանոթագրություններ

Կատեգորիա:Ջուղա քաղաք
Կատեգորիա:Նախիջևանի Ինքնավար Հանրապետության կամուրջներ‎
Կատեգորիա:Ադրբեջանում ոչնչացված հայկական հուշարձաններ
Էլիզաբեթ Գրունդտվիգ

**Էլիզաբեթ Գրունդտվիգ** (, ), կանանց իրավունքների շարժման դանիացի ակտիվիստ։

## Կենսագրություն
Էլիզաբեթ Գրունդտվիգը ծնվել է 1856 թվականին, Կոպենհագենում։ Նա Յուհան Դիդերիկ Նիկոլայ Բլիխեր Գրունդտվիգի և Օլենա Վիլհելմինա Քրիստիանա Ստեներսենի դուստրն էր։ Քահանա, գրող և փիլիսոփա Նիկոլայ Ֆրեդերիկ Սեվերին Գրունդտվիգը նրա պապն էր։ Էլիզաբեթը սովորում էր Կոպենհագենի Նատլի Սալեն (*N. Zahles Skole*) դպրոցում և 1884 թվականին ավարտելուց հետո ստանում է տարրական դպրոցի ուսուցչի որակավորում, չնայած հետագայում նա մանկավարժական գործունեությամբ չի զբաղվել։ Դեռևս 1883 թվականին, ֆեմինիստ Սեվերինա Կասսի հրավերով, նա ընդունվեց *Dansk Kvindesamfund* (Դանիացի կանանց ընկերակցություն), 1885–1886 և 1890–1894 թվականներին նա աշխատում է *Kvinden og Samfundet* (Կանայք և հասարակություն) հրատարակությունում, որպես խմբագիր։ Իր աշխատանքում նա համագործակցում  էր Իդա Ֆալբե-Հանսենի հետ, որի հետ մտերմությունը շարունակում է մինչև իր մահը 1922 թվականը։

Որպես հրատարակության առաջին խմբագիր՝ նա տպագրել է հոդվածներ կանանց անհավասար իրավական կարգավիճակի վերաբերյալ, ինչպես նաև պատմել աշխարհում կանանց, հատկապես Սկանդինավիայի կանանց կարգավիճակի մասին։ 1887–1889 և 1891–1892 թվականներին Էլիզաբեթն ընդգրկվել է *Dansk Kvindesamfund* վարչության կազմում, իսկ 1895-1897 թվականներին ընտրվել է *Dansk Kvindesamfund*-ի Կոպենհագենի մասնաճյուղի խորհրդի անդամ։

1887 թվականին Էլիզաբեթը խոշոր սկանդալ առաջացրեց *Dansk Kvindesamfund* ընկերակցությունում և նույնիսկ դրա սահմաններից դուրս՝ ելույթներ ունենալով ժամանակի բարոյական պահանջների վերաբերյալ։ Իր ելույթներում նա անդրադարձել է նախաամուսնական կուսության անհրաժեշտությանը` այն ուղեկցելով կանանց և տղամարդկանց վրա հարձակումներով՝ ի պաշտպանություն կանանց «ավելի մաքուր» սեռական բարոյականության։ Այս ելույթը տպագրվում է *Kvinden og Samfundet*-ում և արժանանում «*Politiken*» թերթում տպագրված լրագրող և գրականագետ Գեորգ Բրանդեսի հեգնական պատասխանին։ Էլիզաբեթը ստիպված էր դատի տալ *Politiken*-ին։ Չնայած նա շահել է դատը և արժանացել *Dansk Kvindesamfund*-ի ուշադրությունը, բայց Դանիացի կանանց ընկերակցությունը որոշել է, որ սեռական հարցերը ներկայումս արդիական չեն։ 1890 թվականին Էլիզաբեթը սղագրություն է սովորել, հանձնել քննություն և չնայած խարդավանքներին, աշխատանքի անցել Դանիայի պառլամենտում որպես սղագրող և աշխատել այնտեղ մինչև 1897 թվականը։

Էլիզաբեթը զբաղվել է նաև թարգմանչական գործունեությամբ. Իդա Ֆալբե-Հանսենի հետ միասին նա շվեդ գրող Սելմա Լագերլյոֆի գործերը թարգմանել է դանիերեն, իսկ Իդայի մահից հետո շարունակել է ինքնուրույն աշխատել։

Էլիզաբեթ Գրունդտվիգը մահացել է Կոպենհագենի  Ֆրեդրիկսբերգ շրջանում, 1945 թվականին :

## Ծանոթագրություններ

## Արտաքին հղումներ
* Elisabeth Grundtvig (1856 - 1945) Grundtvig, Johanne Elisabeth
* Elisabeth Grundtvig
* Elisabeth Grundtvig: "Nutidens sædelige Lighedskrav", 1887 

Կատեգորիա:Դանիացի գրողներ
Կատեգորիա:Դանիացի թարգմանիչներ
Կատեգորիա:Դանիացի կին ակտիվիստներ
Կատեգորիա:Խմբագիրներ
Կատեգորիա:Կանանց իրավունքների իրավապաշտպաններ
Սեսիլ Տորմեյ

**Սեսիլ Տորմայ** (  ), հունգարացի գրող, մտավորական, աջակողմյան քաղաքական գործիչ, ֆեմինիստ, գրական թարգմանիչ և սոցիալական տեսաբան։ Երկու անգամ՝ 1936 և 1937 թվականներին առաջադրվել է գրականության Նոբելյան մրցանակի հինգ տարբեր անվանակարգերում։

## Կենսագրություն
Սեսիլ Տորմայն ունի գերմանական արմատներ։ Նրա մորական պապը՝ Յոժեֆ Շպիգելը, շինարարական կապալառու էր և օգնել է Իստվան Սեխենիին կառուցել Շղթայի կամուրջը։ Նրա հորական պապը` Կարոլ Քրենմլերը (Տորմայ), 1848-1849 թվականներին մասնակցել է հունգարական հեղափոխությանը և ստացել բանակի մայորի կոչում։ 19-րդ դարի վերջին Տորմայ ընտանիքը սկսել է համարվել ազնվական։ Նրա հայրը` Բելա Տորմայը, գյուղատնտեսության ոլորտի փորձագետ էր, Հունգարիայի գիտությունների ակադեմիայի անդամ և պետքարտուղար։ Նրա մայրը Հերմին Բարկասին էր։

Երբ Սեսիլ Տորմեյը ուսանողուհի էր, գրական ստեղծագործություններ էր ուսումնասիրում գերմաներեն, իտալերեն, ֆրանսերեն և լատիներեն լեզուներով։ Նա հունգարերեն է թարգմանել Ֆրանցիսկ Ասսիզեցիի «Փոքր ծաղիկներ» աշխատությունը։ 1919 թվականին նա սկսել է արտահայտել իր քաղաքական հայացքները և դեմ է արտահայտվել Բելա Կունի ռեժիմին։ 1918-1919 թվականների հեղափոխության իրադարձությունների մասին նա հրատարակել է գիրք («Օրենքից դուրս օրագիր» (Bujdosó könyv, 1925, բառացիորեն «Արգելված գիրք»)՝ բողոքելով հետագա կոմունիստական կառավարության դեմ և ափսոսանք հայտնելով Հունգարիայի թագավորության բաժանման համար։ Սեսիլ Թորմեյը Բենիտո Մուսոլինին մեծ երկրպագու էր։ 1932 թվականին, նա հանդիպել է դուչեին՝ հունգարական կանանց լիգայից նրան բարեմաղթանքներ հղելով իտալերենով։

Հռչակ է ձեռք է բերել գրելով երկու վեպ («Ժայռերի մարդիկ»(Emberek a kövek között), 1911, «Հին տուն» (A Régi ház), 1914) և հինգ կարճ պատմվածք։ Նրա ամենահայտնի գործը՝ «Հանցագործի օրագիր»-ը, կոմունիստների կողմից իրականացված ահաբեկչության մասին առաջին ձեռագիրն է 1919 թվականին Հունգարիայի Սովետական հանրապետության կարճ գոյության ընթացքում։ Սեսիլ Տորմայը երկու անգամ՝ 1936 և 1937 թվականներին առաջադրվել է գրականության Նոբելյան մրցանակի։

Սեսիլ Տորմեյը մահացել է 1937 թվականի ապրլի 2-ին։

## Ծանոթագրություններ

## Արտաքին հղումներ
* **  (1923) 
* Budapest wants to name a street after the antisemitic writer (in German, citates from Tormay in English) 
* Jewish federation asks Budapest mayor to withdraw renaming of street after alleged anti-Semite 

Կատեգորիա:1875 ծնունդներ
Կատեգորիա:1876 ծնունդներ
Կատեգորիա:1937 մահեր
Կատեգորիա:Ապրիլի 2 մահեր
Կատեգորիա:Բուդապեշտ քաղաքում ծնվածներ
Կատեգորիա:Կանանց իրավունքների իրավապաշտպաններ
Կատեգորիա:Հակասեմականություն
Կատեգորիա:Հոկտեմբերի 8 ծնունդներ
Կատեգորիա:Հունգարացի գրողներ
Կատեգորիա:Հունգարացի դրամատուրգներ
Կատեգորիա:Հունգարացի թարգմանիչներ
Կատեգորիա:Հունգարացի կին գրողներ
Կատեգորիա:Հունգարացի ֆեմինիստներ
Կատեգորիա:Հունգարիայի քաղաքական գործիչներ
Կատեգորիա:Ֆեմինիստներ
Էնիս Բերբերօղլու

**Քադրի Էնիս Բերբերօղլու** (), թուրք քաղաքական գործիչ և լրագրող։

## Կենսագրություն
Ծնվել է 1956 թվականի ապրիլի 1-ին Ստամբուլում։ 1975 թվականին ավարտել է ավստրիական վարժարանը։ Ստացել է տնտեսագիտության մագիստրոսի աստիճան Բոսֆորի համալսարանում։ Հայտարարել է, որ իր ծնողները սոցիալիստներ են, այդ պատճառով էլ ժառանգական սոցիալ-դեմոկրատ է։

1981 թվականից աշխատել է որպես լրագրող «Dünya» թերթում, հետագայում աշխատանքի է անցել «CNN Türk» հեռուստաալիքում, զբաղեցրել է նաև «Հուրիեթ» և «Radikal» թերթերի խմբագրի պաշտոնը։ 2009 թվականի դեկտեմբերի 29-ից մինչև 2014 թվականի օգոստոսի 10-ը զբաղեցրել է «Հուրիեթ»-ի հրապարակումների գլխավոր տնօրենի պաշտոնը։ Պաշտոնը լքել է թերթի վրա գործադրվող աճող քաղաքական ճնշման պատճառով։ 2014 թվականի հոկտեմբերից աշխատել է «Sözcü» թերթում։

### Քաղաքական կարիերա
2014 թվականի սեպտեմբերի 6-ին Հանրապետական ժողովրդական կուսակցության 18-րդ արտահերթ համագումարում Բերբերօղլուն ընտրվել է կուսակցության խորհրդի անդամ։ Նույն թվականի սեպտեմբերի 14-ին նա նշանակվել է կուսակցության նախագահի տեղակալ Քեմալ Քըլըչդարօղլուի` Զանգվածային լրատվության միջոցներների հետ կապերի և հաղորդակցության հարցերով։ 2015 թվականի հունիսին ընտրվել է Ազգային մեծ ժողովի անդամ։

2016 թվականի մայիսին Բերբերօղլուն խորհրդարանի որոշմամբ զրկվել է պատգամավորական անձեռնմխելիությունից։ 2017 թվականի հունիսին նա մեղավոր էր ճանաչվել պետական դավաճանության մեջ՝ «Ջումհուրիյեթ» թերթի լրագրողներին լուսանկարներ և տեսագրական նյութեր փոխանցելու համար, որոնցում պատկերված էին զենքով բեռնատարները, որոնք ենթադրաբար նախատեսված էին սիրիական ընդդիմության զինյալներին մատակարարելու համար, և դատապարտվել էին 25 տարվա ազատազրկման։ Ավելի վաղ նույն գործով դատապարտվել էին լրագրողներ Ջան Դյունդարը և Էրդեմ Գյուլը։

Դատապարտյալի կուսակից Էնգին Ալթայը հայտարարել է, որ գործը կեղծվել է, և դատարանի որոշումը «թելադրվել է Արդարություն և զարգացում կուսակցության կողմից»։

## Ծանոթագրություններ

Կատեգորիա:Թուրք լրագրողներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Քևին ՄաքՔարթի (դերասան)

**Քևին ՄաքՔարթի** (, ), ամերիկացի դերասան։

## Կենսագրություն
Կարիերան սկսել է Բրոդվեյի թատրոններում, կինոյում առաջին դեբյուտը կատարել 1944 թվականին․ նկարահանվել է գրեթե երկու հարյուր ֆիլմերում։

Ամբողջ աշխարհում հայտնիություն է ձեռք բերել 1956 թվականին նկարահանված «Մարմին առևանգողների ներխուժումը» գիտա-ֆանտաստիկ կինոնկարում դոկտոր Մայլս Բեննելի դերակատարմամբ։ Ֆիլմն իր նկարահանումից հետո անհաջողության է մատնվել, քանի որ, ըստ քննադատների, այն չափազանց անարտահայտիչ էր այդ ժամանակվա հանդիսատեսի համար։ Սակայն ավելի ուշ այն ձեռք է բերել պաշտամունքային կարգավիճակ և 1994 թվականին տեղադրվել Կոնգրեսի գրադարանի կինոյի ազգային ռեեստրում։ 
[thumb|left|[Դանա Ուինտերի «Մարմին առևանգողների ներխուժումը» ֆիլմում (1956)]]
«Մարմին առևանգողների ներխուժումը» կինոնկարին հաջորդել են դերերը տասնյակ ինչպես ոչ հանրահայտ, այնպես էլ կինոհիթեր դարձած ֆիլմերում, այդ թվում՝ «Չհամապատասխանողները», «Պիրանյաներ», «Մայրիկ»։ Նկարահանվել է նաև սերիալներում՝ «Առաքելությունն անիրագործելի է», «Դինաստիա», «Նա գրել է սպանություն»։ Ռեժիսոր Ջոն Դանթեի մշտական  դերասաններից մեկն է եղել, նաև փորձել է սցենարներ գրել, որոնցից մեկի հիման վրա նկարահանվել է «Վազող թիրախ» մարտաֆիլմը (1987 թվական)։ Նրա պրոդյուսերական աշխատանքի շարքում է «Վաճառողի մահը» կինոնկարը։

Աշխատել է կինոյում ընդհուպ մինչև իր մահը։ Վերջին աշխատանքներից են «The Ghastly Love of Johnny X» և 2010-թվականին նկարահանված «Drawback» ֆիլմերը։

2009 թվականի հոկտեմբերի 24-ին Ֆլորիդայի Ֆորտ Լաուդերդեյլի միջազգային կինոփառատոնում Մաքքարտին արժանացել է մրցանակի։

## Ծանոթագրություններ

Կատեգորիա:1914 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:2010 մահեր
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Մինեսոտայի համալսարանի շրջանավարտներ
Կատեգորիա:Սեպտեմբերի 11 մահեր
Կատեգորիա:Փետրվարի 15 ծնունդներ
Կատեգորիա:Ամերիկացի երկարակյացներ
Էրեն Էրդեմ

**Էրեն Էրդեմ** (, ), թուրք քաղաքական գործիչ, Թուրքիայի խորհրդարանի պատգամավոր Ժողովրդահանրապետական կուսակցությունից։ Հայտնի է դարձել 2015 թվականի դեկտեմբերին՝ հրապարակելով փաստաթղթեր Իրաքի և Լևանտի իսլամական պետության գրոհայինների հետ թուրքական կառավարության կապի մասին։ Անկարայի դատախազությունը հետաքննություն է նախաձեռնել Էրեն Էրդեմի նկատմամբ՝ պետական դավաճանության մեղադրանքով։

## Կենսագրություն
Ծնվել է 1986 թվականի օգոստոսի 14-ին Ստամբուլի Ֆաթիհ թաղամասում։ Նախնական և միջնակարգ կրթություն է ստացել Ստամբուլում։ Գրել է ութ գիրք։

2015 թվականի հունիսին ընտրվել է Ազգային մեծ ժողովի անդամ Ժողովրդահանրապետական կուսակցությունից։ Նույն տարվա նոյեմբերին վերընտրվեց։ 2018 թվականի հունիսին կայացած հաջորդ խորհրդարանական ընտրություններում չի վերընտրվել, ինչի հետևանքով կորցրել է պատգամավորական անձեռնմխելիությունը և 2018 թվականի ամռանը ձերբակալվել է «ահաբեկչությանն օժանդակելու» մեղադրանքով։

### Անձնական կյանք
Ամուսնացած է, ունի մեկ երեխա։ Տիրապետում է անգլերեն լեզվին։

## Տես նաև
*Էնիս Բերբերոգլու

## Ծանոթագրություններ

## Արտաքին հղումներ
* Турецкий политик, обвиняемый в госизмене, перечислил преступления правительства Эрдогана

Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ